www.ku.sk | www.janohrubos.wordpress.com | www.pf.ku.sk | www.ff.ku.sk |
Hlavná stránka Úvod Škriatok v pohybe Pridajme zvuk Tancujúci škriatok Scéna Kreslenie v GIMPe Zvuky Tikajúce hodiny Ping-pong Plná hra Zdroje(linky)
V prípade, že dávate prednosť PDF knihe v plnej verzií textu, tak
prejdite na túto stránku: Scratch kniha
▶prehrať video http://youtu.be/XtnV4q9LdKM
Pre prácu v tejto lekcií budete potrebovať voľne dostupný nástroj šírený zadarmo s názvom GIMP=GNU image manipulation program. Teda program na manipuláciu s obrázkami. V tejto lekcií sa pokúsime pridať skvelú vec a tou bude škriatok, ktorým bude naša vlastná fotka ako aj vlastné pozadie scény na záver našej rozprávky.

| Vedeli ste, že GIMP vie sám vytvárať tlačítka a nadpisy vďaka vstavaným funkciám programu? Nájdite túto funkciu a vyskúšajte ju.

Najskôr sa teda pokúsme dokončiť rozprávku z predošlej lekcie a to veľmi jednoduchým nápisom vytvoreným v prostredí GIMP s nápisom Koniec rozprávky. Keďže sme si stiahli a nainštalovali program GIMP, môžeme ho spustiť a pracovať s ním. Vyzerá nasledovne:
V GIMPe teda kliknime Súbor-Nový (File-New), prípadne stlačme Ctrl+N a otvorí sa nám okienko pre zadanie rozmerov nového obrázka. My zadajme obrázok so šírkou 1024pixelov a výškou 768pixelov a kliknime Ok, ako vidíme na nasledujúcom obrázku:
Výborne, prázdny obrázok máme vytvorený, teraz poďme vytvoriť prekrásny nápis: Koniec rozprávky. Nemusíme byť ani priveľkými umelcami, aby sme to zvládli. GIMP nám na to ponúka nástroj, ktorý to spraví všetko za nás.
Kliknime Súbor(File)-Vytvoriť(Create)-Logo(Logos)-Mráz(Frosty). Objaví sa nám malé okienko, do ktorého zadáme text a veľkosť písma, ktorý nám má GIMP vykresliť. Aké jednoduché, však? Do políčka Text zadáme: Koniec rozprávky. Do políčka Veľkosť písma (Size) zadáme: 100
Keď GIMP vytvorí pekný modrý nápis Koniec rozprávky, tak vpravo v okne vrstvy(layers) klikneme pravým tlačítkom myšky na Background(pozadie) a vyberieme Merge visible layers (Zlúčiť viditeľné vrstvy). Tým sme dostali z nášho nápisu jeden obrázok na jednej vrstve. Teraz už stačí len v tomto obrázku v jednej vrstve kliknúť Edit-Kopírovať (Edit-Copy), prepnúť sa na náš obrázok 1024x768 a vložiť do neho náš nápis: Edit-Vložiť (Edit-Paste).
A tu to je, máme hotový záverečný nápis pre našu scénku v rozprávke pomocou GIMPu. Pre úplnosť uvádzam obrázky:
Keď máme záverečný nápis vytvorený, môžeme ukončiť GIMP a vrátime sa do prostredia Scratch, kde si tento obrázok vložíme ako pozadie scény. Ako teda bude vyzerať náš skript pre scénu? Nasledovne:
Viac z tejto kapitoly sa dočítate v PDF knihe, ktorú nájdete v ľavom stĺpci tejto stránky.