www.ku.sk | www.janohrubos.wordpress.com | www.pf.ku.sk | www.ff.ku.sk |
Hlavná stránka Úvod Škriatok v pohybe Pridajme zvuk Tancujúci škriatok Scéna Kreslenie v GIMPe Zvuky Tikajúce hodiny Ping-pong Plná hra Zdroje(linky)
V prípade, že dávate prednosť PDF knihe v plnej verzií textu, tak
prejdite na túto stránku: Scratch kniha
▶prehrať video http://youtu.be/JWMx6BSId6I
So škriatkom sme už pracovali pomerne mnoho a tak by sme sa teraz mohli zamerať na Scénu. Vidíme, že po kliknutí na scénu máme k dizpozícií jej záložky Skripty, Pozadia a Zvuky. Do skriptov pridávame programové bloky.

| Vedeli ste, že môžete animovať pozadia? Môžete takto vytvoriť napríklad deň s poludním aj noc s mesiacom.

Pozadia môžeme Importovať a kresliť si vlastné. Zvuky môžeme Importovať z predpripravených zvukov, prípadne môžeme vytvárať vlastné, čo si ukážeme v neskorších lekciách. Pokiaľ však chceme pracovať so scénou, mali by sme zapojiť fantáziu a vytvoriť nejaký jednoduchý príbeh. Predstavme si, že je noc vo veľkomeste a mesiac sa prechádza po oblohe. Pána Mňau zatiaľ nevidíme. Keď však mesiac prejde krížom krážom po celej oblohe zľava doprava, chceme aby nastal nový školský deň a pán Mňau pôjde do školy. Príbeh je to celkom jednoduchý, poďme ho teda zrealizovať a pohrať sa so Scénou: Najskôr budeme potrebovať dve pozadia scény podľa spomínaného príbehu. Prepneme sa teda na Scénu, na nej na kartu Pozadia a Importujeme dve pozadia – Nočné veľkomesto a Škola.
Scénu teda máme pripravenú na dve pozadia. Ešte budeme potrebovať dvoch škriatkov: pána Mňau a nejaký vhodný mesiačik, ktorý sa bude pohybovať po našej oblohe.
Ako vidíme na obrázku vyššie, takýchto škriatkov sme si už vložili z vopred pripravených postavičiek, ktoré Scratch ukrýva vo svojich knižniciach obrázkov. Okrem pozadí budeme chcieť scéne pridať aj nejaký ten zvuk, ktorý by sa nám mohol prehrať počas mesiačikovej cesty nočným veľkomestom.
Ja som si zvolil zvuk pomocou tlačítka Import-Zvuky. Postavičky nášho malého príbehu už máme pripravené, aj zvuky máme pripravené, rovnako ako pozadia, ktoré sa v príbehu zobrazia. Následne už budeme potrebovať len zopár programových blokov, ktoré vytvoria príbeh. Dajme sa teda do programovania a vytvorme pred tým opísaný príbeh.
Viac z tejto kapitoly sa dočítate v PDF knihe, ktorú nájdete v ľavom stĺpci tejto stránky.